OENIGIA er en meget lille og spinkel Polygonacé, der habituelt 
K nærmest vil kunne sammenlignes med vor hjemlige Centunculus, 
og blandt andet er mærkelig ved at være den nordligst forekommende 
eenaarige Fanerogam; paa Grønlands Vestkyst er den saaledes fundet 
helt op til 76°30’ (Thule) og langs Østkysten til 74730". Paa sine nord- 
ligste Lokaliteter vokser den i tætte Tuer især i Nærheden af menneske- 
lige Boliger og Affaldspladser, hvor Jordbunden maa indeholde rigelige 
Mængder af kvælstofholdige Forbindelser. Paa Færøerne (61°) og andre 
sydligere Lokaliteter findes Planten derimod ofte paa golde grusede 
Steder, hvor Individerne vokser spredt mellem Smaastenene; og disse 
Forskelligheder i Voksestedet betinger atter en betydelig habituel For- 
skel paa Individer fra forskellige Breddegrader, idet baade Forgrening 
og Bladform kan variere. 
Saa snart Sneen er smeltet, spirer de overvintrede Frø — under 
Polarkredsen i Vestgrønland — i Slutningen af Juni eller Begyndelsen 
af Juli, og en Maaned senere (Slutningen af Juli) iagttages de første 
udfoldede Blomster. Atter en Maaned senere er Frugterne ved at være 
modne. Alt efter Breddegraden kan Planten altsaa fuldende sit hele 
Livsløb paa 2—3 Maaneder, og dens Lidenhed er aabenbart et værdi- 
fuldt Vaaben i Kampen for Tilværelsen og en nødvendig Betingelse 
for, at den i den korte, arktiske Sommer kan gennemføre sin hele 
Udvikling som den mest fordringsløse af alle Therofyter. 
De vegetative Organers Morfologi er allerede undersøgt grundigt 
af Juel, til hvis Arbejde jeg derfor blot skal henvise. 
De unge Blade er alle forsynede med Ochrea, der omgiver Aksel- 
Knoppen, som enten kan udvikle sig til en vegetativ Gren eller en kort 
faablomstret Stand, hvis nedre Blades Plade er delvis eller helt redu- 
ceret; Forbladene for de enkelte Blomster er saaledes blot tilstede som 
en tynd Hinde, der kun er eet Cellelag tyk, og som omgiver Blom- 
sten helt. 
